Graflando Kildare

La graflando Kildare () estas unu el la graflandoj de la Respubliko Irlando, lokita sudokcidente de Dublino en la provinco Leinster. La administra centro de la graflando troviĝas en la urbo Naas, sed la plej grava urbo, historie kaj kulture, estas Kildare.

La graflando Kildare estas fama pro siaj ĉevaloj kaj ĉevalaj kuradoj. Ekzistas pluraj ĉevalejoj kaj hipodromoj kun internacia reputacio (ekz. The Curragh).

 Geografio 
La graflando Kildare havas landlimojn kun la graflandoj Carlow, Dublino, Laois kaj Meath.

La orienta parto de la graflando spertas gravan demografian kreskon depost la mezo de la 1990-aj jaroj. Urboj kiel Maynooth, Leixlip, Celbridge kaj Kilcock nun plene apartenas al la dublina ĉirkaŭurbo.

 Ekonomio 
En Leixlip situas la giganta fabrikejo de la firmo Intel. Maynooth estas la historia universitata centro de la graflando: tie troviĝas la Saint Patrick College kaj la National University of Ireland.

 Ĉefaj urboj 
 Athy
 Ballymore Eustace
 Celbridge
 Kilcock
 Kildare
 Kill
 Leixlip
 Maynooth
 Monasterevin
 Naas
 Newbridge

 Referencoj 

 Vidu ankaŭ 
 Graflandoj de Irlando

Kildare